فيدل أليهاندرو كاسترو (Fidel Alejandro Castro Ruz, نطق: [fiˈðɛl ˈkastɾɔ ˈrus]) (13 اغسطس 1926 - 26 نوفمبر 2016) كان رئيس كوبا و رئيس الوزاره و امين الحزب الشيوعى فى كوبا وقائد الاعلى للقوات العسكريه, بقى رئيس كوبا من سنة 1959 لما قام بثوره عسكريه, مع صاحبه جيفارا و اخوه راؤول كاسترو ضد حكومه فولغينسيو باتيستا, و حول البلاد لنظام شيوعى و نظام الحزب الواحد.بيعتبر من اكتر الشخصيات اللى اتعرضت لمحاولات اغتيال, و فى 19 فبراير سنة 2008 و قبل خمس ايام فقط من نهايه فتره حكمه اعلن انه لن يرشح نفسه فى مده جديده كرئيس لكوبا او رئيس وزاره او اركان و مسك منصبه لاخوه راؤول كاسترو. اتولد لعيله كانت من فلاحين مهاجرين من اسبانيا لكوبا , و فى سنة 1945 دخل كليه الحقوق فى جامعه هافانا و تخرج سنة 1950 ثم اشتغل لفتره فى مكتب محاماه صغير و كان عنده طموح كبير ان يبقى عضو فى البرلمان الكوبى, لكن الانقلاب العسكرى الذي قاده فولغينسيو باتيستا و الذي لغاه انتخابات البرلمان و البرلمان, فكون كاسترو مجموعه عسكريه و هاجموا قاعده عسكريه تابعه للحكومه بقياده باتيستا, وفشل الهجوم وقتل 80 شخصا من اللى كانوا معه وقبض عليه و حكموا عليه ب15 سنه سجن, لكنهم تركوه فى مايو 1955 و نفوه للمكسيك , وفى المكسيك كان اخوه راؤول كاسترو يجهز لقياده ثوره من هناك , وتعرف هناك على صاحبه جيفارا الذى جاءه ليساعدهم فى الثوره.